Centro 2023-2024 ir 2024-2025 mokslo metų

 suaugusiųjų pradinio, pagrindinio ir vidurinio

 ugdymo programų ugdymo planų

3 priedas

**UGDYMO ORGANIZAVIMAS**

**CENTRO SKYRIUJE PANEVĖŽIO KALĖJIME**

**I SKYRIUS**

**BENDROSIOS NUOSTATOS**

###  1. Panevėžio suaugusiųjų ir jaunimo mokymo centro (toliau – Centro) skyriuje bendrasis ugdymas organizuojamas vadovaujantis 2023-2024 ir 2024-2025 mokslo metų pradinio, pagrindinio ir vidurinio ugdymo programų bendraisiais ugdymo planais ir Lietuvos Respublikos bausmių vykdymo kodekso 65 straipsnio ir Lietuvos Respublikos suėmimo vykdymo įstatymo 22 straipsnio nuostatomis bei Centro 2023-2024 ir 2024-2025 mokslo metų ugdymo planu.

###  2. Įkalintų asmenų mokymas iki 18 metų organizuojamas pagal pradinio, pagrindinio ir vidurinio ugdymo programas.

###  3. Įkalintų asmenų mokymas nuo 18 metų organizuojamas pagal suaugusiųjų pradinio, suaugusiųjų pagrindinio ir suaugusiųjų vidurinio ugdymo programas.

###  4. Įkalintiems užsieniečiams, nemokantiems lietuvių kalbos ir / ar neįgijusiems pradinio, pagrindinio ar vidurinio išsilavinimo ir siekiantiems tęsti mokymąsi pagal bendrojo ugdymo programas, mokytis lietuvių kalbos sudaroma grupė ar klasė.

**II SKYRIUS**

**UGDYMO PROCESO ORGANIZAVIMAS**

5. Centras ir Panevėžio kalėjimas, vykdantys suimtųjų ir nuteistųjų užimtumo programas laisvės atėmimo vietose, derina mokinių individualius ugdymo planus, įgyvendinamą ugdymo turinį ir ugdymo planų projektus.

###  6.Asmenims, kuriems taikomi atskiro laikymo (izoliavimo) ir apsaugos reikalavimai pagal suaugusiųjų pagrindinio ir vidurinio ugdymo programą, mokyti skiriama iki 40 procentų Bendrųjų ugdymo planų 6 priedo 14,15 ar 27, 28 (BUP plano) punktuose nustatyto pamokų skaičiaus.

### 7. Asmenys, kurie teisės aktų nustatyta tvarka mokosi savarankišku mokymo proceso organizavimo būdu pavienio mokymosi forma, konsultacijoms skiriama iki 15 procentų Bendruosiuose ugdymo planuose tos klasės dalykui nustatyto minimalaus savaitinių / metinių pamokų skaičiaus.

### 8. Centras, atsižvelgdamas į konkretaus mokinio pasiekimus, gali keisti pradinio ir pagrindinio ugdymo bendrųjų programų turinio aktualiu mokiniui turiniu.

###  9. Įkalintiems asmenims vietoje kai kurių bendrojo ugdymo dalykų programų ar jų dalies galima įskaityti užimtumo programas (ar jų dalį), kurias organizuoja laisvės atėmimo vieta.

**PRADINIO UGDYMO PROGRAMOS ĮGYVENDINIMAS**

10. Mokiniai, kurie mokosi pagal pradinio ugdymo programą, privalo mokytis dalykų, nurodytų Bendrųjų ugdymo planų 78 punkte. Atsižvelgdamas į suaugusiųjų mokymosi poreikius ir patirtį, mokinys priima sprendimą dėl menų, dalykų (dailės, muzikos, šokio, teatro), technologijų, fizinio ir dorinio ugdymo dalykų mokymosi.

 11. Centro skyriuje, esant mažam mokinių skaičiui, vienas pradinių klasių mokytojas dirba su jungtine 1P-4P klase kasdieniu mokymo proceso organizavimo būdu (grupinio mokymosi forma).

 12. SJMC skyriuje pradinio ugdymo programos įgyvendinimas jungtinėje 1P-4P klasėje:

2023-2024 m.m. 2024-2025 m.m.

|  |  |  |  |  |
| --- | --- | --- | --- | --- |
| Dalykai | 1 klasė | 2 klasė | 3 klasė | 4 klasė |
| Visuomeninis ir gamtamokslinis ugdymas | 1 |
| Lietuvių kalba | 8 | 8 |
| Anglų kalba | - | - | 2 | 2 |
| Matematika | 2 | 3 |
| Klasės pamokos |  | 11 pam. | 13 pam. | 14 pam. |
| Tarifikuotos val. |  24 val. |

 13. Mokiniui, kuris mokosi 1-3 klasėje, skiriama 385 pamokos per metus (11 pamokų per savaitę), 4 klasėje – 490 pamokų per metus (14 pamokų per savaitę).

 14. Jungtinės klasės komplektui (1-2 klasėje, 3-4 klasėje) gali būti skiriama iki 700 pamokų per metus (20 pamokų per savaitę).

 15. Įvertinus mokinių ugdymosi patirtį ir pasiekimus, atsižvelgiant į mokinio ugdymosi poreikius, užsienio kalbos pradedama mokyti nuo 3 klasės.

 16. Vertinant pažangą ir pasiekimus II pusmečio įvertinimas laikomas metiniu (2012 m. gegužės 8 d. įsakymo Nr.V-766 redakcija "Nuosekliojo mokymosi pagal bendrojo ugdymo programas tvarkos aprašas" III sk. 20 punktas).

**PAGRINDINIO IR VIDURINIO UŪGDYMO UGDYMO PROGRAMŲ ĮGYVENDINIMAS**

 17. Centro skyriuje pagrindinio ir vidurinio ugdymo programos įgyvendinamos kasdieniu mokymo proceso organizavimo būdu (grupinio mokymosi forma) vadovaujantis Centro 2023-2024, 2024-2025 m. m. ugdymo plano 2 priedo 1, 2, 5, 7, 9, 10, 11 lentelėmis.

 18. Centro skyriuje pagrindinio ir vidurinio ugdymo programos įgyvendinamos neakivaizdinio mokymo proceso organizavimo būdu (grupinio mokymosi forma) vadovaujantis Centro 2023-2024, 2024-2025 m.m. ugdymo plano 2 priedo 3, 4, 6, 8, 12 lentelėmis.

19. Suaugusiems įkalintiems asmenims, kuriems taikomi atskiro laikymo (izoliavimo) ir apsaugos reikalavimai pagal suaugusiųjų pagrindinio ir vidurinio ugdymo programas, mokyti skiriama iki 40 procentų Bendrųjų ugdymo planų 6 priedo 14, 15 ar 27, 28 punktuose nustatyto pamokų skaičiaus.